Savet eo an anv diwar ar wrizienn vrezhonek (pe predenek) caled, a gaver en anv ur meuriad pikt anvet Caledonii, a oa marteze unan eus ar re c'halloudusañ. O anv a gaver ivez e Dùn Chailleann, anv gouezelek kêr Dunkeld, a dalvez kement ha "kreñvlec'h pobl ar g-Caledonii", hag en anv ar menez Sìdh Chailleann pe Schiehallion, "Boudig ar g-Caledonii". Hervez Moffat (2005) e teu an anv eus caled. Marteze abalamour d'ar vro kalet ha roc'hellek, pe marteze bro an dud galet. [1] Keay ha Keay (1994) avat a soñj gante eo un anv rakkeltiek.[2]